Sophie Hahn

**Sophie Megan Hahn**, (born 23 January 1997) be parasport athlete wey komot England wey dey compete mainly insyd T38 sprint events. Insyd 2013, she qualify for de 2013 IPC Athletics World Championships, dem select am for de T38 100m den 200m. She take de gold insyd de 100m sprint, wey she set fresh world record.

Insyd 2018, she win de gold medal insyd de T38 100 metres give women for de Commonwealth Games; for doing so she cam turn de first female track den field athlete make she zuk gold medals insyd de same event from de World Championships, Paralympic Games, European Championships den Commonwealth Games, dey mirror insyd parasports de achievements of fellow Paralympian Dan Greaves, den Olympic champions Daley Thompson, Linford Christie, Sally Gunnell, Jonathan Edwards den Greg Rutherford.

## Career history

Hahn, wey get cerebral palsy, she cam into athletics for de age of 15. She enthuse by de 2012 Summer Paralympics insyd London, ein older bro, know of ein pace as runner encourage am make she seek athletics club. Eij mommie get in touch plus ein nearest club wey na dem bell Hahn for trials wey dem accept am by coach Joseph McDonnell. Ein first competitive races occur insyd 2013, den insyd de Charnwood Athletics warm up she take de 100m den 200m races. After she enter chaw tournaments insyd June, she break onto de British sprinting scene by she take first place for de England Athletics Senior Disability Championships, wey she win both 100m (13.27s) den 200m (27.88s).

Dem select am for de IPC World Championships insyd Lyon insyd de T38, na dem enter Hahn insyd both de 100m den 200m insyd de T38 classification. For 21 July, she win ein qualifying heat of de 200m plus time of 27.56. Insyd de final na Brazil ein Verônica Hipólito beat am, buh she hold on to take de silver medal. For 23 July she qualify for de 100m sprint, dis time she cam for second. De next day, insyd de final, Hahn run world record time of 13.10s, wey she beat Hipolito into second place.

For de 2016 Paralympics insyd Rio de Janeiro, she win gold medal insyd de 100 metres. 

Hahn win gold insyd de 100 metres for de 2018 Commonwealth Games for de Gold Coast insyd Australia. Sanso insyd 2018, Hahn get ein impairment classification dem question by de poppie of rival, Olivia Breen. For Parliamentary select committee, Michael Breen claim na dem misclarify Hahn wey na she dey get unfair advantage.

For de 2019 World Para Athletics Championships insyd Dubai, she claim gold wey she set fresh world records insyd both de 100 metres den 200 metres. 

Insyd June 2021, na Hahn dey mong de first dozen athletes dem choose for de UK athletics team for de delayed 2020 Paralympics insyd Tokyo wer na she win gold insyd de 100 metres.

For de 2022 Commonwealth Games insys Birmingham, Hahn win silver medal insyd de 100 metres. While year later for de 2023 World Para Athletics Championships insyd Paris, she take bronze insyd both de 100 metres den 200 metres.

## References


## External links
Wikimedia Commons get media wey relate to ******.

* Sophie Hahn at de International Paralympic Committee
* Sophie Hahn at IPC.InfostradaSports.com (archived)
* Sophie Hahn at Team England
* Sophie Hahn at de Gold Coast 2018 Commonwealth Games (archived)